***8. Napirendi pont***

***ELŐTERJESZTÉS***

***Felcsút Községi Önkormányzat Képviselő-testületének***

***2018. május 22-i ülésére***

***Előterjesztés címe és tárgya:***

***a 2018. évi igazgatási szünet elrendeléséről***

***A tárgykört rendező jogszabály:***

* *a közszolgálati tisztviselőkről szóló 2011. évi CXCIX. törvény*

***Előterjesztő: Dr. Sisa András jegyző***

***Az előterjesztést készítette: Dr. Sisa András jegyző***

***TISZTELT KÉPVISELŐ – TESTÜLET!***

*A Felcsúti Közös Önkormányzati Hivatal munkavállalói rendes szabadságának tervezett kiadása indokolttá teszi igazgatási szünet elrendelését azzal, hogy a döntés meghozatala valamennyi települési kirendeltség vonatkozásában a székhelytelepülés Képviselő-testületének hatáskörébe tartozik. Az igazgatási szünet időszaka alatt a hivatali ügyintézés kizárólag a sürgős és azonnal intézendő ügyek körére korlátozódik (például anyakönyvi ügyek), és a hivatal munkavállalói ekkor ügyeleti rendben dolgoznak. Az igazgatási szünet időtartama alatt az ügyfeles kollégák szabadságolhatók, avagy egyéb – ügyfél személyes jelenlétéhez nem kötött – tevékenységüket láthatják el. Az igazgatási szünet időtartama alatt lehetséges egyes belső felújítási munkálatok, tisztasági festés elvégzése is.*

*A közszolgálati tisztviselőkről szóló 2011. évi CXCIX. törvény 232.§ (3) bekezdésének alapján:*

 *„(3) A képviselő-testület, … a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.”*

*A határozati javaslatban megfogalmazott nyári időszakon túl javasolom egyidejűleg rendelkezni a karácsonyi ünnepek környékét érintően igazgatási szünet elrendelését, és a kötelező szabadságolások jogszabályban meghatározott hányadának erre az időszakra való ütemezését.*

*Fentiekre tekintettel kérem a Tisztelt Képviselő-testületet, hogy a határozati javaslatot támogatni és elfogadni szíveskedjen!*

 *Tisztelettel:*

***Dr. Sisa András***

 ***jegyző***

*Felcsút, 2018. május 3.*

***Határozati javaslat:***

***Felcsút Községi Önkormányzat***

***Képviselő-testületének***

 ***…/2018. (V.22.) számú határozata***

***a 2018. évi igazgatási szünet elrendeléséről***

*Felcsút Községi Önkormányzat Képviselő-testülete a Felcsút Közös Önkormányzati Hivatal munkarendjében igazgatási szünetet rendel el:*

*1., 2018. július 30. napjától 2018. augusztus 21. napjáig, valamint*

*2., 2018. december 20. napjától 2019. január 4. napjáig.*

*Az igazgatási szünet időtartama alatt a Hivatal minden kirendeltségen ügyeletet tart a jegyző által meghatározott rendben.*

*Határidő: Azonnal*

 *Felelős: Jegyző*